Temeljem čl. 17. Zakona o turističkim zajednicama i promicanju hrvatskog turizma (NN 152/08), čl. 27. Statuta Turističke zajednice Grada Delnice, Odluke o raspisivanju natječaja, te Sporazuma između Grada Delnica i Turističke zajednice Grada Delnica o davanju nekretnine na korištenje sklopljenog 05.12.2007., KLASA:334-01/07-01/08, URBROJ:2112-01-07-17, Turističko vijeće Turističke zajednice Grada Delnica, dana 05. svibnja 2024. godine raspisuje

**JAVNI NATJEČAJ**

**za dodjelu prostora Grada Delnica**

**na korištenje udrugama**

Predmet ovog Natječaja je dio nekretnine u vlasništvu Grada Delnica, označene u zemljišnim knjigama kčbr. 15620/1, a koja je dana na korištenje Turističkoj zajednici Grada Delnica Sporazumom između grada Delnica i Turističke zajednice grada Delnica, sklopljenog 05.12.2007., KLASA:334-01/07-01/08, URBROJ:2112-01-07-17. Nekretnina se nalazi na adresi Lujzinska cesta 47, 51300 Delnice.

Dio nekretnine koji je predmet ovog Natječaja sastoji se od prostora ulaza 5,25 m2, uredskog prostora 15,19 m2, hodnika 1,9 m2, kupaonice 6,70 m2, WC-a 1,43 m2, ukupne površine 30,47 m2, te se nalazi na prvom katu. Namjena prostora je zaštita zdravlja/udruga za mlade/socijalnog i humanitarnog značenja.

Pravo podnošenja pisane prijave za poslovne prostore imaju udruge i druge organizacije civilnoga društva (u daljnjem tekstu: udruge).

Uvjeti javnog natječaja su:

1. udruga mora biti upisana u Registar udruga Republike Hrvatske ili u drugi odgovarajući registar i imati registrirano sjedište u gradu Delnice najmanje jednu godinu prije dana objave javnog natječaja;

2. udruga mora biti upisana u Registar neprofitnih organizacija;

3. osoba/e ovlaštene za zastupanje udruge moraju biti u mandatu;

4. udruga mora uredno plaćati doprinose i poreze te druga davanja prema državnom proračuni i proračunu grada Delnica;

5.udruga mora imati organizacijske kapacitete i ljudske resurse za provedbu aktivnosti;

6. udruga mora voditi transparentno financijsko poslovanje;

7. da se protiv udruge i osobe ovlaštene za zastupanje udruge ne vodi kazneni postupak i da nije pravomoćno osuđena za prekršaj ili kazneno djelo iz članka 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (u daljnjem tekstu: Uredba);

8. ako udruga namjerava prostor koristiti u suradnji/partnerstvu s drugom/drugim udrugom/udrugama, partnerski odnos mora trajati duže od jedne godine, a suradnič ka/partnerska udruga mora ispunjavati uvjete iz ovog članka;

9. aktivnosti se moraju provoditi na području Grada Delnica;

10. udruga mora uredno ispunjavati obveze iz svih prethodno sklopljenih ugovora o korištenju gradskog prostora;

11. prijava na natječaj mora sadržavati sve podatke, dokumentaciju i popunjene obrasce određene natječajnom dokumentacijom i Pravilnikom.

Prijava na natječaj mora sadržavati:

1. izvadak iz matičnog registra u koji je udruga upisana (ispis internetske stranice);
2. dokaz da su osoba/e ovlaštene za zastupanje udruge u mandatu;

3. presliku statuta, sa svim izmjenama i dopunama (usklađen sa Zakonom o udrugama i ovjeren od nadležnog upravnog tijela);

4. dokaz o upisu u Registar neprofitnih organizacija (ispis internetske stranice RNO a);

5. ispunjene, potpisane i ovjerene obrasce navedene u natječajnoj dokumentaciji;

6. ispunjeni obrazac izjave osobe ovlaštene za zastupanje prijavitelja o nepostojanju duga s osnove potraživanja grada Delnica (izvornik ili ovjerenu presliku);

7. izvornik ili ovjerenu presliku potvrde Porezne uprave o stanju duga po osnovi javnih davanja o kojima službenu evidenciju vodi Porezna uprava, ne starija od 30 dana od objave javnog natječaja;

8. izvornik ili ovjerenu presliku uvjerenja Općinskog kaznenog suda da se protiv udruge i osobe ovlaštene za zastupanje udruge ne vodi kazneni postupak, ne starijeg od 6 mjeseci od objave javnog natječaja;

9. popis zaposlenih osoba u udruzi ili voditelja projekata, njihovo zvanje, naziv radnog mjesta i sažetak opisa poslova;

10. presliku financijskog izvješća za prethodnu godinu (za obveznike dvojnog i jednostavnog knjigovodstva) s pečatom o zaprimanju nadležnog tijela;

11. na Obrascu prijave na javni natječaj naveden popis aktivnosti koje će se provoditi u prostoru, za provođenje kojih je prijavitelj registriran i koje su u okviru oglašene namjene-područja aktivnosti za prostor za koji se podnosi prijava na natječaj;

12. ako udruga - prijavitelj namjerava prostor koristiti u suradnji/partnerstvu s drugom/drugim udrugom/udrugama, obrazac izjave o postojanju partnerskog odnosa dužeg od jedne godine na kojem su javnobilježnički ovjereni potpisi osoba ovlaštenih za zastupanje udruge-prijavitelja i svih partnera te dokumentaciju navedenu u točkama 1., 2., 6., 7., 8. i 10. ovog članka za suradničku/partnersku udrugu;

13. druge dokaze i dokumentaciju koju udruga navodi u svojoj prijavi.

Prijava se podnosi isključivo na Obrascu prijave na javni natječaj koji je sastavni dio natječajne dokumentacije. Obrazac prijave sadrži osnovne podatke o prijavitelju s opisom dosadašnjeg rada i djelovanja te planom aktivnosti u predstojećem razdoblju i sadrži popis dokumenata koji moraju biti priloženi uz prijavu.

Za korištenje jednog prostora može se prijaviti više udruga koje ga planiraju koristiti zajednički. Prijavu podnosi samo jedna od udruga koja smatra da na javnom natječaju može ostvariti najveći broj bodova sukladno kriterijima i mjerilima iz točke 14. ovog natječaja. Partnerski odnos mora postojati duže od jedne godine prije raspisivanja natječaja.

Namjera korištenja prostora u suradnji/partnerstvu sa ostalim udrugama potvrđuje se izjavom koja se prilaže uz prijavu za dodjelu gradskog prostora, potpisanom od ovlaštenih osoba udruge - prijavitelja i svih suradničkih/partnerskih udruga, ovjerenih kod javnog bilježnika.

Pisane prijave na ovaj natječaj podnose se u zatvorenoj omotnici s naznakom:

“NE OTVARAJ-JAVNI NATJEČAJ ZA DODJELU PROSTORA UDRUGAMA“

na adresu:

TURISTIČKA ZAJEDNICA GRADA DELNICA

POVJERENSTVO ZA DODJELU PROSTORA NA KORIŠTENJE UDRUGAMA,

Lujzinska cesta 47

51300 Delnice

Rok za podnošenje pisanih prijava je 30 dana od dana obavijesti u dnevnim novinama

Obrasci koji su sastavni dio natječajne dokumentacije mogu se preuzeti sa web stranice Turističke zajednice grada Delnica ([www.tz-delnice.hr](http://www.tz-delnice.hr)). Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje, te ovjerene službenim pečatom udruge.

Kriteriji i mjerila za bodovanje pristiglih prijava na natječaj za određeni prostor radi provođenja programa i projekata su:

a) Godine aktivnog djelovanja

- za svaku godinu aktivnog djelovanja 1 bod

b) Broj zaposlenika

- do 2 1 bod

- od 3 do 5 3 boda

- 6 i više 5 bodova

Broj članova i/ili volontera

- do 10 1 bod

- od 11 do 30 2 boda

- od 31 do 50 3 boda

- od 51 do 100 4 boda

- više od 100 5 bodova

- za djecu do 18 godina bodovi se prema kategorijama udvostručuju

c) Neposredan rad s korisnicima usluga ili aktivnostima volontiranja

- rad s ciljanim skupinama do 10 korisnika 5 bodova

- rad s ciljanim skupinama od 11 do 20 korisnika 10 bodova

- rad s ciljanim skupinama iznad 20 korisnika 15 bodova

d) Ostvarena financijska sredstva za projekte/programe u prethodne dvije godine

- iz EU fondova 6 bodova

- iz državnog ili županijskog proračuna 5 bodova

- iz proračuna Grada Delnica 4 boda

- iz donacija 3 boda

- prihod od članarina i dr. 2 boda

e) Ostvarena priznanja, nagrade, potpore i sl. u prethodne dvije godine

- međunarodna 10 bodova

- državna ili županijska 8 bodova

- Grada Delnica 6 bodova

- strukovna 2 boda

f) Provedene aktivnosti u proteklih 12 mjeseci

- do 2 održana skupa, manifestacije i sl. godišnje 2 boda

- više od 2 održana skupa, manifestacije i sl. godišnje 4 boda

- projekti i aktivnosti od posebnog interesa za Grad Delnice 10 bodova

h) Broj partnerskih organizacija civilnog društva s kojima se planira zajednički koristiti

dodijeljeni prostor

-1 partnerska organizacija 3 boda

- 2 partnerska organizacija 5 bodova

- za svaku partnersku organizaciju iznad dvije dodatno 1 bod

i) Prethodno korištenje prostora

- prethodno uredno korištenje istog gradskog prostora 3 boda

j) Prethodno ulaganje u prostor uz odobrenje Grada Delnica

- do 20.000,00 kn 3 boda

- do 50.000,00 kn 5 bodova

- više od 50.000,00 kn 8 bodova

Bodovi ostvareni prema pojedinim kriterijima i mjerilima iz stavka 1. podtočke d), e) i f) ovoga članka, zbrajaju se.

Ukoliko udruga u prijavi navodi da ispunjava određeni kriterij, mora dostaviti dokaz o navedenome, a sukladno predviđenom popisu dokaza koji je sastavni dio Prijave na natječaj, u protivnome joj se neće dodijeliti bodovi za navedeno.

Projekti, programi, nagrade, priznanja i sl. moraju biti u okviru oglašene namjene-područja aktivnosti za prostor za koji se prijavljuje, u protivnome se neće dodijeliti bodovi za navedeno.

Na temelju zbroja bodova za svakog prijavitelja Povjerenstvo utvrđuje Prijedlog liste prvenstva za dodjelu gradskog prostora na korištenje koja se objavljuje na internetskoj stranici Turističke zajednice grada Delnica i oglasnim pločama gradske uprave.

Na Prijedlog liste prvenstva za dodjelu pojedinog gradskog prostora prijavitelji mogu uložiti prigovor Turističkom vijeću Turističke zajednice grada Delnica, zbog redoslijeda na listi reda prvenstva ili zbog neuvrštavanja na listu reda prvenstva, u roku 8 dana od dana objavljivanja Prijedloga liste prvenstva.

Prigovor se šalje preporučenom pošiljkom na adresu Turističke zajednice grada Delnica.

Odluka predsjednika Turističkog vijeća o prigovoru je konačna.

Konačnu listu prvenstva za dodjelu pojedinog gradskog prostora, na prijedlog Povjerenstva, utvrđuje predsjednik Turističkog vijeća.

Na temelju Konačne liste Povjerenstvo predlaže predsjednika Turističkog vijeća donošenje zaključka o dodjeli prostora na korištenje koji mora biti obrazložen i javno objavljen na internetskoj stranici Turističke zajednice grada Delnica.

Na temelju zaključka predsjednika Turističkog vijeća sklapa se ugovor o korištenju prostora (u nastavku: ugovor).

Ako prijavitelj koji je ostvario najviše bodova za pojedini gradski prostor ne pristupi sklapanju ugovora, Povjerenstvo predlaže predsjedniku Turističkog vijeća sljedećeg prijavitelja s Konačne liste prvenstva za taj prostor.

Ugovor se sklapa na rok od pet (5) godina s mogućnošću produženja u slučaju potrebe, a sukladno članku 13. stavku 3. i 4. Odluke o kriterijima dodjele nekretnina u vlasništvu Grada na korištenje udrugama radi provođena programa i projekata od interesa za opće dobro (SN GD 1/16).

Prostori se predaju korisniku u stanju utvrđenom ugovorom. Korisnik ne ostvaruje pravo na povrat sredstava uloženih u uređenje prostora dodijeljenog na korištenje.

Naknada za korištenje prostora i svi drugi troškovi u svezi s korištenjem poslovnog prostora (komunalnu naknadu, troškove električne energije, kao i svaki drugi trošak koji se odnosi na dotični poslovni prostor) biti će definiran ugovorom o korištenju prostora.

Udruge kojih su prijave podnesene izvan natječajnog roka ili su nepotpune, kao i one koje ne ispunjavaju uvjete iz točke 6. ovog natječaja, neće biti uvrštene na Prijedlog liste prvenstva, za prostor iz članka 1. ovog natječaja.

Predsjednik Turističkog vijeća može, na obrazloženi prijedlog Povjerenstva, ne prihvatiti niti jednu prijavu podnesenu na natječaj za pojedini prostor.